2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 10.marta noteikumos Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai”**

Izdoti saskaņā ar

Lauksaimniecības un

lauku attīstības likuma

5. panta ceturto un septīto daļu

1. Izdarīt Ministru kabineta 2015. gada 10. marta noteikumos Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai” (Latvijas Vēstnesis, 2015, 59. nr.) šādus grozījumus:

* 1. izteikt 47.2. un 47.3. apakšpunktu šādā redakcijā:

“47.2. pilda Regulas Nr. 1303/2013 34. panta 3. punkta “b” apakšpunktā noteikto uzdevumu. Lēmējinstitūcija apstiprina projektu vērtēšanas komisijas sastāvu projektu iesniegumu vērtēšanai attiecīgajā kārtā. Projektu vērtēšanas komisijas sastāvā neiekļauj šo noteikumu 5.6. apakšpunktā minēto personu un vairāk kā vienu citas vietējās rīcības grupas pārstāvi. Lēmējinstitūcijas pārstāvis un vērtēšanas komisijas loceklis nepiedalās projekta vērtēšanā, ja pastāv interešu konflikts vai ir citi apstākļi, kas nepieļauj tā dalību konkrētā lēmuma pieņemšanā. Ja vērtēšanas komisijas locekļi atzinumu par projektu atbilstību vietējās attīstības stratēģijai sniedz rakstiskas procedūras veidā, atzinumu paraksta ar drošu elektronisko parakstu un apliecina ar laika zīmogu Elektronisko dokumentu likumā noteiktajā kārtībā;

47.3. šo noteikumu 8.10.1. un 8.10.2. apakšpunktā minētajos normatīvos aktos noteiktajā kārtībā pilda regulas Nr. 1303/2013 34. panta 3. punkta “c”, “d”, “e” un “f” apakšpunktā noteiktos uzdevumus. Vietējā rīcības grupa statūtos paredz pienākumu lēmējinstitūcijas vadītājam izskatīt atbalsta pretendentu iesniegumus, kuros apstrīdēts sākotnējais lēmums par projekta atbilstību vietējās attīstības stratēģijai;”;

* 1. svītrot 47.4.2. apakšpunktu.
	2. izteikt 47.4.3. apakšpunktu šādā redakcijā:

“47.4.3. katru gadu līdz otrā ceturkšņa beigām novērtē vietējās attīstības stratēģijā noteikto mērķu un sasniedzamo rezultātu, arī rīcību rezultātu, rādītāju izpildi, kā arī savu darbību iepriekšējā gadā, iesniedz novērtējumu Lauku atbalsta dienestā un to publicē vietējās rīcības grupas tīmekļa vietnē;”

* 1. svītrot 1. pielikumā 5. punktu.
	2. aizstāt 1. pielikumā 11. punktā vārdus “ceturkšņa tāmes un pārskatus” ar vārdiem “un iesniegt maksājuma pieprasījumus”.

2. Šo noteikumu 1.1. apakšpunktā minēto prasību par to, ka lēmumu par projekta atbilstību vietējās attīstības stratēģijai apstrīd lēmējinstitūcijas vadītājam, attiecina uz sabiedrības virzītas vietējās attīstības stratēģijas projektu iesniegumu pieņemšanas kārtām, ko izsludina pēc grozījumu izdarīšanas vietējās rīcības grupas statūtos un sabiedrības virzītas vietējās attīstības stratēģijā.

Ministru prezidents Māris Kučinskis

Zemkopības ministrs Jānis Dūklavs